На основу члана 60. став 1. тачка 2. Закона о јавним набавкама („Службени гласник РС“, број 124/12, 14/15 и 68/15) и Одлуке о покретању поступка број 05-889/1/2019од 22. новембра 2019. године,

**НАРУЧИЛАЦ**

**МИНИСТАРСТВО ФИНАНСИЈА, УПРАВА ЗА СПРЕЧАВАЊЕ ПРАЊА НОВЦА**

**11000 Београд, Ресавска 24**

**објављује**

**ПОЗИВ ЗА ПОДНОШЕЊЕ ПОНУДА**

**Редни број јавне набавке ЈНМВ/7-2019**

**Назив, адреса и интернет страница Наручиоца**: Управа за спречавање прања новца, Ресавска 24, 11000 Београд, [www. apml.gov.rs](http://www.mduls.gov.rs)

**Врста наручиоца**: Орган државне управе

**Врста поступка јавне набавке**: Поступак јавне набавке мале вредности.

**Врста предмета набавке** су добра.

**Предмет јавне набавке**: Privileged Remote Access програмски пакет за додељивање, контролу и укидање права и привилегија удаљеног приступа.

**Назив и ознака из општег речника набавке**: 48732000 – Програмски пакети за сигурност података.

**Јавна набавка није обликована по партијама.**

**Критеријум за доделу уговора:** Најнижа понуђена цена

**Начин преузимања конкурсне документације**: Конкурсна документација се преузима са Портала јавних набавки на сајту [www.ujn.gov.rs](http://www.ujn.gov.rs) а иста се истовремено објављује и на интернет страници Наручиоца, односно интернет адреси [www. apml.gov.rs](http://www.mduls.gov.rs)

**Подаци о надлежним органима где се могу благовремено добити исправни подаци о пореским обавезама, заштити животне средине, заштити при запошљавању, условима рада и сл:** Подаци о пореским обавезама се могу добити у Пореској управи (Министарство финансија, Република Србија), Саве Машковића 3-5, Београд, Интернет адреса: [www.poreskauprava.gov.rs](http://www.poreskauprava.gov.rs). Посредством државног органа Пореске управе, могу се добити исправне информације о адресама и контакт телефону органа или службе територијалне аутономије или локалне самоуправе о пореским обавезама које администрирају ови органи;

Подаци о заштити животне средине се могу добити у Агенцији за заштиту животне средине, Руже Јовановић 27а, Београд, Интернет адреса: [www.sepa.gov.rs](http://www.sepa.gov.rs)., и у Министарству заштите животне средине Републике Србије, Бул. Михајла Пупина 2, Београд, Интернет адреса: [www. еkologija.gov.rs](http://www.merz.gov.rs)  ).

**Начин подношења понуде и рок**: Понуде се припремају и подносе у складу са овим позивом и конкурсном документацијом. Понуду са приложеном документацијом доставити у затвореној коверти, поштом или лично предајом, на адресу Управа за спречавање прања новца, Београд, Ресавска 24, са назнаком**: ,,Понуда за јавну набавку бр. ЈНМВ/7-2019 – добра, PRA програмски пакет за додељивање, контролу и укидање права и привилегија удаљеног приступа - НЕ ОТВАРАТИ”.** На полеђини коверте назначити назив и адресу понуђача, телефон и особу за контакт. У случају да понуду подноси група понуђача, на коверти је потребно назначити да се ради о заједничкој понуди и навести називе и адресе свих учесника у заједничкој понуди као и име и број телефона једног лица за контакт.

Понуда се сматра благовременом уколико је примљена од стране наручиоца до 3. децембра 2019. године до 10:00 часова.

**Место, време и начин отварања понуда**: Јавно отварање понуда обавиће се по истеку рока за подношење понуда, тј. дана **3. децембра 2019. године, у 10:30 часова** у просторијама Управе за спречавање прања новца, Београд, Ресавска 24. Поступак отварања понуда спроводи Комисија образована решењем Наручиоца.

**Услови под којима представници понуђача могу учествовати у поступку отварања понуда**: Отварање понуда је јавно, а у поступку отварања понуда могу активно учествовати само овлашћени представници понуђача, који Комисији за јавну набавку Наручиоца предају овлашћење у писаној форми за учешће у поступку отварања понуда (овлашћења морају имати број, датум и бити оверена), у противном наступају као јавност и не могу предузимати активне радње у поступку (потписивање записника, истицање приговора и др).

**Рок за доношење одлуке**: Одлука о додели уговора биће донета у року од 10 дана од дана отварања понуда.

**Лице за контакт**: Тања Огризовић, togrizovic@apml.gov.rs